Հանրաքուէ

Հանրաքուէ ( — այն, որ պէտք է հաղորդուի), համապետական, տարածաշրջանային կամ տեղական նշանակութեան հարցերու վերաբերեալ՝ հանրաքուէի մասնակիցներու քուէարկութեան ձեւով ազատ կամք արտայայտելու միջոց։ Հանրաքուէի արդիւնքով կրնայ նաեւ նոր օրէնք ընդունուիլ։ Յայտնի է նաեւ «հանրաքուէ» անուամբ։ Հանրաքուէի որոշ բնորոշումներ զայն կը բնութագրեն իբրեւ քուէարկութեան եղանակ՝ երկրի սահմանադրութիւնը կամ կառավարութիւնը փոխելու համար։ Որոշ այլ երկիրներ հանրաքուէն այլ կերպ կը բնորոշեն։ Օրինակ՝ Աւստրալիայի մէջ հանրաքուէն կը բնորոշուի իբրեւ սահմանադրութիւնը փոխելու համար քուէարկութիւն։ Իրլանտայի մէջ սահմանադրութեան ընդունման համար քուէարկութիւնը կը կոչուի «պլեբեսցիտ», բայց սահմանադրութեան բարեփոխման համար քուէարկութիւնը արդէն կը կոչուի «հանրաքուէ», նոյն անուամբ յայտնի են նաեւ «ընտրական քուէարկութիւն»ն ու «ոչ սահմանադրական օրինագիծի ընդունման համար քուէարկութիւն»ը։

 Հանրաքուէի հասկացութիւնը 
Հանրաքուէն անմիջական ժողովրդավարութեան կարեւորագոյն հաստատութիւնն է եւ ժողովուրդի անմիջական իրաւաստեղծ գործունէութեան կառուցուածքը։ Ան պետութեան եւ իւրաքանչիւր քաղաքացիի համար կարեւոր որոշումներու ընդունման գործընթացին մէջ, հանրութեան մասնակցութեան ձեւերէն է։ Հանրաքուէի մասնակիցի ընդունած որոշումը կ'ազդէ գործընթացի արդիւնքին վրայ եւ պէտք է ամրապնդուի խնդրոյ առարկայ հարցի վերաբերեալ մասնակիցի տեղեակ ըլլալով։ Հանրաքուէն (համաժողովրդական քուէարկութիւնը) ժողովուրդին կողմէ անմիջականօրէն իշխանութեան իրականացումն է՝ Սահմանադրութիւն ընդունելու կամ անով փոփոխութիւններ կատարելու, օրէնքներ ընդունելու, ինչպէս նաեւ պետական կեանքի կարեւորագոյն հարցերու վերաբերեալ հասարակական կարծիքը բացայայտելու եղանակով։ Հանրաքուէի իրականացման պայմանները եւ ընթացակարգը կը կարգաւորուին տուեալ երկրի Սահմանադրութեամբ եւ օրէնքներով։ Հանրաքուէները կ'ըլլան ժողովրդական, պետական կամ կիսովի նախաձեռնութեամբ։

 Հանրաքուէներու դասակարգումը 
Հանրաքուէները կը դասակարգուին ըստ կատարման աստիճանի եւ կ'ըլլան՝
 համապետական,
 տարածքային,
 տեղական,

Ըստ իրականացման պարտադիր ըլլալու՝
 պարտադիր,
 հայեցողական,

Պարտադիր են այն հանրաքուէները, որոնց տեղի ունենալը տուեալ հարցի վերաբերեալ ուղղակիօրէն կը թելադրուի Սահմանադրութեամբ կամ օրէնքով եւ հանրաքուէի դրուող նախագիծը ընդունուած համարելու համար անհրաժեշտ է «ԹԵՐ» ձայներու որոշակի քանակ։ Հայեցողական են այն հանրաքուէները, որոնց կատարումը Սահմանադրութեամբ կամ օրէնքով պարտադիր չէ եւ կախուած է իրաւասու մարմնի որոշումէն։

Ըստ հանրաքուէի դրուող հարցի՝
 Սահմանադրական (Սահմանադրութեան ընդունման կամ անով փոփոխութիւններ կատարելու վերաբերեալ).
 Օրէնսդրական (օրէնքներու ընդունման կամ անով փոփոխութիւններ կամ լրացումներ կատարելու վերաբերեալ).
 Այլ հարցերու վերաբերեալ։

Ըստ հանրաքուէի մասնակիցի կամքի արտայայտման ձեւի՝

 Հանրաքուէ (երբ հանրաքուէի մասնակիցը կրնայ առաջադրուող հարցին տալ միայն «ԱՅՈ» կամ «ՈՉ» (կամ «ԿՈՂՄ ԵՄ» կամ «ԴԷՄ ԵՄ») պատասխաններէն որեւէ մէկը)
 Այլընտրանքային (երբ հանրաքուէի մասնակիցը կրնայ հաւանութիւն տալ առաջարկուող նախագիծերէն որեւէ մէկուն)։

Հանրաքուէները պէտք է տարբերակել հասարակական կարծիքի լայնաչափ հարցումներէն (այսպէս կոչուած խորհրդատուական հանրաքուէներէն), որոնք թէեւ տեղի կ'ունենան հանրաքուէին մօտ ձեւերով, սակայն իրաւաբանական ուժ չունին։ Հանրաքուէի նախաձեռնութեամբ կրնայ հանդէս գալ կեդրոնական իշխանութիւնը, հասարակութիւնը, դաշնային պետութիւններուն մէջ՝ նաեւ դաշնութեան էութիւնները։

 Բառին ծագումը 
Հանրաքուէն լատիներէն «refero» բառէն ծագած է, որ կը նշանակէ վերադարձնել, կազմուած է «fero»՝ բերելMarchant & Charles, Cassell's Latin Dictionary, 1928, p.221 արմատէն ու «re-» նախդիրէն, որ այստեղ կը նշանակէ «յետ»Marchant & Charles, Cassell's Latin Dictionary, 1928, p.469։ Անգլերէնին մէջ բառի օգտագործումը իբրեւ գոյական խստօրէն չի համապատասխաներ լատինական բառին, քերականական գործածութիւնը անգլիական է, ո՛չ թէ լատինական։ Անգլերէնին մէջ referendum֊ը կ'արտայայտէ յոգնակի թիւը, այսինքն՝ կը նշանակէ հանրաքուէներ, սակայն գոյութիւն ունի յոգնակի թիւի «referenda» տարբերակը, որ կը համապատասխանէ ե՛ւ լատիներէնի, ե՛ւ անգլերէնի քերականութեան։

 Ծագումը 
Հանրաքուէն ծագած է Զուիցերիոյ Կրուպունտէն մարզին մէջ, 16֊րդ դարունBarber, Benjamin R.. The Death of Communal Liberty: A History of Freedom in a Swiss Mountain Canton. Princeton University Press, 1974, p. 179.Vincent, J.M.. State and Federal Government in Switzerland, Johns Hopkins University Press, 2009, p. 122։ Պլեբեսցիտ եզրը ունի այժմեան նշանակութեան մօտ իմաստ, ծագած է լատիներէն համանուն բառէն։ Այդպէս կը կոչուէր Պլեբիսի խորհուրդի՝ հռոմէական հանրապետութեան յայտնի ժողովը։ Կարգ մը երկիրներու մէջ հանրաքուէի փոխարէն պլեբիսցիտ եզրը կ'օգտագործուի եւ անոնք հոմանիշներ են, այլ երկիրերու մէջ անոնց իմաստները տարբեր են։

 Անհրաժեշտութիւն 
Փիլիսոփայական֊քաղաքական ընկալման տեսանկիւնէն, հանրաքուէն անմիջական ժողովրդաիշխանութեան իրականացման եղանակներէն է։ Ժամանակակից աշխարհին մէջ հանրաքուէն կը կիրառուի ներկայացուցչական ժողովրդաիշխանութեան հետ մէկտեղ։ Ուստի անոնք սովորաբար կը կիրառուին ընտրողաբար՝ ներառելով այնպիսի հարցեր, ինչպիսին են ընտրական համակարգի փոփոխոթիւնները։ 

 Ծանօթագրութիւններ 

 Արտաքին յղումներ 
Irish Examiner article of 2015
VoteBox(tm) Running Your Own UK Local Referendum
Հատուածներ ՀՀ Սահմանադրութենէն 

Ստորոգութիւն:Պետութիւն
Ստորոգութիւն:Միջազգային Իրաւունք
Ստորոգութիւն:Ժողովրդավարութիւն
Ստորոգութիւն:Հանրաքուէներ